24 vabatahtlikku jagasid kampaania mõtet tutvustavaid sedeleid, võtsid vastu annetusi ja vahetasid täislaaditud kärusid tühjade vastu. Laoruumis käis samal ajal vilgas tegevus: sorteeriti ja ladustati erinevaid toiduaineid. Esimese päeva kokkuvõtte põhjal toodi Pärnu Rimisse 1183 ühikut toiduaineid, mille hulgas oli kõige rohkem makarone, konserve, õli, kokku 43 erinevat sorti. Tänane toidukauba hulk  polnud kindlasti väiksem, aga lõplikud tulemused selguvad hiljem.